CELEX: C2007/096/63
Language: lv
Date: 2007-04-28 00:00:00
Title: Lieta T-366/00: Pirmās instances tiesas 2007. gada 29. marta spriedums — Scott /Komisija (Valsts atbalsts — Zemes gabala pārdošanas cena — Lēmums, ar kuru uzdod atgūt ar kopējo tirgu nesaderīgu atbalstu — Kļūdas atbalsta aprēķinā — Komisijas pienākumi saistībā ar atbalsta aprēķināšanu — Atbalsta saņēmēja tiesības — Regula (EK) Nr. 659/1999 — 13. panta 1. punkts)

28.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 96/30
            
         Pirmās instances tiesas 2007. gada 29. marta spriedums — Scott/Komisija
   (Lieta T-366/00) (1)
   
   (Valsts atbalsts - Zemes gabala pārdošanas cena - Lēmums, ar kuru uzdod atgūt ar kopējo tirgu nesaderīgu atbalstu - Kļūdas atbalsta aprēķinā - Komisijas pienākumi saistībā ar atbalsta aprēķināšanu - Atbalsta saņēmēja tiesības - Regula (EK) Nr. 659/1999 - 13. panta 1. punkts)
   (2007/C 96/63)
   Tiesvedības valoda — angļu
   Lietas dalībnieki
   
      Prasītāja: Scott SA, Senklū [Saint-Cloud] (Francija) (pārstāvji — Sers Džeremijs Levērs [Sir Jeremy Lever], QC, Dž. Perecs [G. Peretz], Dž. Gārdners [J. Gardner], barristers, R. Grifits [R. Griffith] un M. Papadakis [M. Papadakis], solicitors)
   
      Atbildētāja: Eiropas Kopienu Komisija (pārstāvji — Ž. Rozē [G. Rozet] un J. Flets [J. Flett])
   
      Persona, kas iestājusies lietā, atbalstot prasītāju: Francijas Republika (pārstāvji — Ž. de Bergess [G. de Bergues], S. Sīms [S. Seam] un F. Mijons [F. Million])
   Priekšmets
   Lūgums daļēji atcelt Komisijas 2000. gada 12. jūlija Lēmumu 2002/14/EK par valsts atbalstu, ko Francijas Republika piešķīra Scott Paper SA/Kimberly-Clark (OV 2002, L 12, 1. lpp.)
   Rezolutīvā daļa:
   
               1)
            
            
               Atcelt Komisijas 2000. gada 12. jūlija Lēmuma 2002/14/EK par valsts atbalstu, ko Francijas Republika piešķīra Scott Paper SA/Kimberly-Clark 2. pantu tiktāl, ciktāl tas attiecas uz atbalstu, kas piešķirts, paredzot izdevīgāku cenu par šī lēmuma 1. pantā minēto zemes gabalu;
            
         
               2)
            
            
               Komisija sedz savus, kā arī atlīdzina prasītājas tiesāšanās izdevumus, kas radušies tiesvedībās Pirmās instances tiesā;
            
         
               3)
            
            
               Francijas Republika sedz savus tiesāšanās izdevumus, kas radušies tiesvedībās Pirmās instances tiesā.
            
         
      (1)  OV C 61, 24.2.2001.